ייצוג לשוני של קולות בעלי חיים

ייצוגים לשוניים של קולות בעלי חיים הם מילים בשפה האנושית המבטאות צלילים שמפיקים בעלי חיים שונים, ובפרט צלילים המשמשים לצורך תקשורת ביניהם. מילים אלה הן במקרים רבים אונומטופיה (מילה המחקה בקירוב צליל מסוים); ובשל טבעה של אונומטופיה, לעיתים קרובות יש דמיון, עד כדי זהוּת, בין ייצוגיו של קול מסוים בשפות שונות, וכמו כן יש שתימצאנה בשפה כלשהי מספר אונומטופיות המתייחסות לצליל אחד. כך, לדוגמה, ייצוג הקול שמשמיע כלב בעברית הוא "הַאוּ-הַאוּ" או "הַב-הַב", באנגלית "בַּארק בַּארק" או "ווּף", ובגרמנית "וַאוּ-וַאוּ" או "ווּף"; הקול שמשמיע חתול בשלוש השפות הללו הוא "מְיַאוּ", וכך גם בספרדית, ברוסית ואף במנדרינית; וקולו של התרנגול בעברית ובערבית הוא "קוּקוּרִיקוּ", בצרפתית "קוֹקוֹרִיקוֹ", בספרדית "קוֹקוֹרוֹקוֹ", בגרמנית "קִיקֶרִיקִי", ביפנית "קוֹקֶקוֹקוֹ" ובאנגלית "קוֹק-אַ-דוּדְל-דוּ". נוסף על אונומטופיות המבטאות את הצליל, ישנם בשפה פעלים המסמנים את פעולת הפקת הצליל: כלב "נובח", חתול "מיילל" וציפור "מצייצת". מטבע הדברים, אין בשפה ייצוג לצליל שמשמיע כל אחד ממיליוני המינים של בעלי חיים; בשפה בעלת אוצר מילים עשיר כמו אנגלית, לדוגמה, ישנם רק כמה עשרות ייצוגים כאלו. עיקר הייצוגים הלשוניים מתייחסים לצלילים שמשמיעים חולייתנים, ומאלה בפרט חיות מחמד (כגון כלב וחתול) וחיות משק (פר, כבש, סוס, חזיר), ולצדן טקסונים מוכרים אחרים כגון אריה, ציפורי שיר וזבובאים.

==בעברית==
להלן ייצוגים לשוניים של קולות בעלי חיים המקובלים בעברית של ימינו:
{| class="wikitable zebra sortable" 
|- 
! שם בעל החיים || הקול שהוא משמיע || שם הפעולה המסמנת את השמעת הקול || הייצוג הלשוני של הקול
|-
| כלב || קובץ:Barking of a dog 2.ogg || נביחה (נובח) || "הַאוּ-הַאוּ!" / "הַב-הַב!"
|-
| חתול || קובץ:Felis silvestris catus meows.ogg || יללה (מיילל) || "מְיַאוּ!"
|-
| סוס || קובץ:Wiehern.ogg || צהלה (צוהל), צנפה (צונף) ||"הִי הִי הִי"
|-
| חמור || קובץ:157763 felix-blume a-donkey-is-braying-in-his-enclosure-in-south-of-france.wav || נעירה (נועֵר) || "אִיָּה!", "אִי-אָה!"
|-
| פר || קובץ:Mudchute cow 1.ogg || געייה (גועה) || "מוּ!"
|-
| חזיר || קובץ:Mudchute pig 2.ogg || נַחֲרָה (נוחר) || "אוֹינְק-אוֹינְק!"
|-
| כבש || קובץ:Sheep bleating.ogg || פעייה (פועה), חניבה (חונב) || "מֶה!", "בֶּה!"
|-
| עז || קובץ:Herd of goats bleating.ogg || פעייה (פועה) || "מֶה!", "בֶּה!"
|-
| תרנגול תרנגולת || קובץ:Rooster crowing.ogg || קריאה (קורא) קרקור (מקרקרת) || "קוּקוּרִיקוּ!" "קַד-קַדָּה!"
|-
| אווז || קובץ:Branta canadensis - Canada Goose - XC62259.ogg || געגוע (מגעגע) || "גַּע-גַּע!"
|-
| ברווז || קובץ:Anas platyrhynchos - Mallard - XC62258.ogg || געגוע (מגעגע) || "גַּע-גַּע!"
|-
| עורב || קובץ:Corvus frugilegus.ogg || קריאה (קורא) || "קְרָע-קְרָע!"
|-
| יונה || קובץ:Leptotila verreauxi - White-tipped Dove - XC112747.ogg || המיה (הומה) || "גוּר גוּר גוּר", "קוּ קוּ"
|-
| ציפור שיר || קובץ:Singing bird.ogg || ציוץ (מצייצת), שרה ומזמרת || "צְוִיץ-צְוִיץ!", "צִיף-צִיף!"
|-
| דג || --- || --- || "בְּלוּ-בְּלוּ-בְּלוּ"
|-
| זבוב יתוש דבורה צרעה || קובץ:Bee sounds near Cologne, Germany - reinsamba.wav || זמזום (מזמזם) || "בְּזְזְז"
|-
| צרצר || קובץ:Field cricket Gryllus pennsylvanicus.ogg || צרצור (מצרצר) ||
|-
| לווייתן || קובץ:Humpbackwhale2.ogg || שירה (שר) ||
|-
| אריה || קובץ:Lion raring-sound1TamilNadu178.ogg || שאגה (שואג) ||
|-
| פיל || קובץ:Elephant voice - trumpeting.ogg || חצור (מחצצר) ||
|-
| זאב || קובץ:Wolf howls.ogg || יללה (מילל) || "אַאוּ!"
|-
| תן || קובץ:Jackal.ogg || יללה (מילל) || "אַאוּ!"
|-
| עכבר || || ציוץ (מצייץ) ||
|-
| נחש || קובץ: Rattlesnake.ogg || לחישה (לוחש), נשיפה (נושף) ||"סְסְסְס"
|-
| צפרדע || קובץ:Pelophylax ridibundus at Mali lag, Botevgrad, Bulgaria.ogg || קרקור (מקרקרת) || "קְוָה-קְוָה!"
: 
|}

==בתרבות==
ייצוגים לשוניים של קולות בעלי חיים מופיעים כדרך שגרה בסיפורים לגיל הרך ובשירי ילדים. מהם מוכר במיוחד השיר "לדוד משה הייתה חווה" (במקור באנגלית: ), המציג את ייצוגי קולותיהן של מספר חיות משק. וגם בשיר הילדים אצא לי השוקה.

במוזיקה הקלאסית מוכרת היצירה "דואט היתולי לשני חתולים" (1825), שמילותיה הן חזרות על המילה "מיאו". השיר ההיתולי והסרטון הוויראלי "The Fox (What Does the Fox Say?)" ("מה השועל אומר?", או "איך עושה שועל"?), שהתפרסם בשנת 2013, הציג מגוון ייצוגים לשוניים של הקולות שמשמיע כביכול שועל.

==לקריאה נוספת==
על ייצוגי קולות בעלי חיים בעברית:
* שאול טשרניחובסקי, "שיחות חיות ועופות", הארץ, י"ד בניסן תרצ"ד, 30 במרץ 1934 (גיליון 4469), עמ' 20.
* שאול טשרניחובסקי, "שיחות חיות ועופות", לשוננו, ו,ד (סיוון תרצ"ה), עמ' 349–351. 
* אסתר גולדנברג, "נבחי המהבהב והמילון העברי: מאימתי הכלבלב העברי נובח 'הב הב'?", בתוך: משה בר-אשר (עורך), פרקים בעברית לתקופותיה: אסופת זיכרון לשושנה בהט, ירושלים: האקדמיה ללשון העברית, תשנ"ז, עמ' 231–243.

==קישורים חיצוניים==

השוואת ייצוגי קולות בעלי חיים בשפות שונות:
* [https://web.archive.org/web/20110217000528/http://www.eleceng.adelaide.edu.au/Personal/dabbott/animal.html קולות בעלי חיים], באתר של דרק אבוט, אוניברסיטת אדלייד – טבלה השוואתית של ייצוגי קולות בעלי חיים ב-17 שפות
* [https://www.esl-languages.com/en/study-abroad/coffee-time/animal-sounds/index.htm קולות בעלי חיים], באתר ESL: Language Studies Abroad – תרשים אינטראקטיבי המציג ייצוגי קולות של תשעה בעלי חיים במספר שפות
<div class="mw-content-ltr">
* Stanley Coren, [https://www.psychologytoday.com/blog/canine-corner/201211/how-dogs-bark-in-different-languages How Dogs Bark in Different Languages], Psychology Today, November 16, 2012
</div>

מחקר:
<div class="mw-content-ltr">
* Elin Dofs, [http://urn.kb.se/resolve?urn=urn:nbn:se:kau:diva-1746 Onomatopoeia and iconicity: A comparative study of English and Swedish animal sound], Independent thesis Basic level (Bachelor degree), Karlstad University – Faculty of Arts and Education, 2008
</div>

ייצוגי קולות בעלי חיים בעברית:
* [http://hebrew-academy.org.il/2017/08/20/קולות-בעלי-חיים קולות בעלי חיים], באתר האקדמיה ללשון העברית, 20 באוגוסט 2017 (וראו גם [http://hebrew-academy.org.il/wp-content/uploads/kraza-9.pdf כרזה] שפורסמה בפייסבוק)
* [https://www.safa-ivrit.org/fauna/sounds.php איך עושה כבשה?], באתר "השפה העברית"
* המדרש "כיסא ואיפודרומין של מלך שלמה" (או: "דמות הכיסא וההיפודרום של שלמה המלך"):
** [http://maagarim.hebrew-academy.org.il/Pages/PMain.aspx?mishibbur=694000&mm15=000000000110%2000&mismilla=30 המדרש] (טקסט) באתר "מאגרים" של המילון ההיסטורי ללשון העברית
** [http://web.nli.org.il/sites/NLI/Hebrew/digitallibrary/pages/viewer.aspx?presentorid=MANUSCRIPTS&docid=PNX_MANUSCRIPTS000128565-1#|FL50493421 כתב יד מהמאה ה-16 (דפים 50ב–56ב)] (צילום) באוסף ספריית המדינה של בוואריה, מינכן, גרמניה

*
קטגוריה:מילים